Аицлабра шышьақәгылои, уи иалахәу рзы аԥхьаҟа лшарақәас иаанартуеи ртәы даҳзалацәажәоит Иван Кортуа ихьӡ зху Аԥсны Аҳәынҭқарра жәлар рҟазара ареспубликатә центр анаҧхгаҩы Нури Кәарҷиа.
Аԥсны Жәлар Реизара — Апарламент ахь алхрақәа рымҩаԥысшьеи, уи иахылҿиаауа азҵаарақәеи ртәы арадио Sputnik Аԥсны аҟны дазааҭгылеит, Аԥсны Ахада Иусбарҭа аексперттә ҟәша аиҳабы Аслан Барцыц.
Аԥсуа жәлар рыхәмаррақәа рыҭҵаареи, дара рҭыхрақәеи ирызку апроект ахьынӡанеихьоу, насгьы аусура иахьацҵахо ртәы Sputnik акорреспондент Рада Ажьиԥха илзеиҭеиҳәеит адырраҭара "Аспорт адунеи" амҩаԥгаҩ, ажурналист Адгәыр Гәынба.
Аԥсны имҩаԥысыз алхрақәа азхаҳҵом ҳәа НАТО иҟанаҵаз аҳәамҭазы лгәаанагарала лҳәеит аполитолог Далила Ԥлиаԥҳа.
Емма Гамисониаԥҳа – ауаажәларра-политикатә усзуҩы, афилософиатә ҭҵаарадыррақәа ркандидат, адоцент. 1995 шықәса инаркны аус луеит Аԥснытәи аҳәынҭқарратә университет аполитологиеи асоциологиеи ркафедра еиҳабыс.
Иԥышәагаз марттәи ажәылара ҳаԥсуа еибашьцәа рзы илыҵшәадахеит, аԥсадгьыл ахьчаҩцәа 222-ҩык ҭахеит, аӡәырҩы хабарда ибжьаӡит. Аԥсны Аџьынџьтәылатәи еибашьра аветеран, Агәымшәаразы амедал занашьоу Зураб Оҭырба марттәи ажәылара ахҭысқәа игәалаиршәеит арадио Sputnik астудиаҟны.
Аԥсны Аџьынџтәылатә еибашьраан Марттәи ажәылара иалахәыз Рауль Смыр еиҭеиҳәеит арҭ амшқәа раан аҭагылазаашьа зеиԥшраз.
Аҧсны иҷыдоу аҭагылазаашьақәа рзы Аминистрра ахаҭарнакцәа аҵаҩцәеи арҵаҩцәеи рзы абылра аҽацәыхьчареи ауаажәларратә шәарҭадара ахьчареи рзы иаарту аурок мҩаҧыргеит, абри атәы иҳәеит арадио Sputnik аҟны Аҧсны Иҷыдоу аҭагылазаашьақәа рзы аминистр Лев Кәыҵниа.
Едуард Бебиа ихьӡ зху аҳәынҭқарратә акәашаратә ансамбль "Шьараҭын" Ҭырқәтәыла имҩаԥысраны иҟоу афестиваль иалахәхаӡом, абри атәы иҳәеит ансамбль асахьаркыратә напхгаҩы Руслан Бебиа.
Аус зуа анацәа рзы аԥаратә цхыраагӡақәа 2017 шықәса рашәарамза инаркны 50% ацлоит, иҳәеит арадио Sputnik Аԥсны аҟны асоциалтә ԥгаԥсеи аусура ахьчареи рфонд ахантәаҩы Амиран Какалиа.
Аҳәынҭқарратә бызшәатә политиказы Аҳәынҭқарратә еилакы ахантәаҩы иҳаҭыԥуаҩ Ҭамила Арышԥҳа арадио Sputnik Аԥсны иалҭаз аинтервиу аҟны дазааҭгылеит Будапешт имҩаԥгаз арҵаратә-аиҭагаратә семинарқәа шымҩаԥысыз.
Аԥсны Жәлар Реизара абызшәатә политикеи адемографиеи реилак ахада Валери Кәарҷиа арадио Спутник Аԥсны иеиҭаз аинтервиу аҟны иҳәеит ақыҭа Арсаул ахьӡ Приморское ҳәа аԥсахра дшадымгыло.
Зураб Ачба ихьӡ зху аҵарадырратә центр аиҳабы, Аԥснытәи аҳәынҭқарратә университет аполитологиа акафедра адоцент Далила Ԥлиаԥҳа Sputnik арадио иалҭаз аинтервиу аҿы дазааҭгылеит Аԥсны Жәлар Реизарахь алхрақәа реиҿкаашьеи Апарламент аилазаара ҿыц аҟынтәи дзызԥшуи ртәы.
Ажурналист, ашәҟәыҩҩы Екатерина Бебиаԥҳа Сергеи Багаԥшь иԥсҭазаареи ирҿиаратә мҩеи зныԥшуа ашәҟәы аҭыжьра азырхиара даҿуп.
Арепатриациаз аҳәынҭқарратә еилакы ахантәаҩы Вадим Ҳаразиа арадио Sputnik Аԥсны аҟны Аԥсны ажурналистцәа Реидгылеи дареи иаԥырҵаз аконкурс "Ахьышьтрахь" далацәажәеит.
Нестор Лакоба иҭоурых-мемориалтә музеи Баграт Шьынқәба иҩны-музеии аартразы инагӡаз ауснагӡатәқәа арадио Sputnik Аԥсны аҟны дазааҭгылеит Аԥсны Акультура аминистр Ельвира Арсалиаԥҳа.
Нарҭдырреи адәынтәи афольклорҭҵаареи рцентр аҭҵааратә усзуҩ Есма Тодуаԥҳа еиҭалҳәеит Кәасҭа Габниа иеибашьратә мшынҵа аҭыжьра шыҟалаз атәы.
Жәлар реизара адепутатцәа актәи ааԥхьараҿы адгылара арҭеит Аԥсны ареспублика Ашәҟәы ҟаԥшь аҭыжьразы азакәан апроект. Аԥсны аԥсабаратә беиара иамоу ахьынтә Ашәҟәы ҟаԥшь ианыларц зылшо ртәы дырзааҭгылеит Аԥсны аботаникатә институт адиректор, аҵарауаҩ Едуард Гәбаз.
Жәабран 27, 1919 шықәсазы раԥхьаӡа акәны акьыԥхь абеит аԥсуа милаҭҭә газеҭ "Аԥсны ". Ари амш ԥхьаӡоуп Аԥсны амассатә-информациатә хархәагақәа русзуҩцәа ирымш ныҳәаны.
Иахьа Аԥсны иазгәарҭоит аԥсуаа рытрадициатә милаҭтә культура иаҵанакуа аныҳәа - хәажәкыра.